钦定古今图书集成/明伦汇编/皇极典/第224卷 > 《圣寿无疆颂》〈并序〉周敦颐
## 钦定古今图书集成/明伦汇编/皇极典/第224卷 > 《圣寿无疆颂》〈并序〉周敦颐

“臣闻大德必得其位，必得其禄，必得其名，必得其寿。今皇天以是全美，眷于我有宋。恭惟光尧寿圣宪天体道，性仁诚德，经武纬文，绍业兴统，明谟盛烈。太上皇帝道运无积，功成不居，荡荡巍巍，与天同造；耆龄延长，振古未有。” 皇帝即位之二十四年，申命有司讨论典礼。十二月二日，加奉上尊号册宝。越明年元日，率群臣诣德寿宫上寿，肆推庆泽，用大赉于家邦。於戏！盛矣哉！臣幸际亨嘉，身同鼓舞，宜有归报之辞，殚厥形容之美，勒诸名岳，震耀无穷。谨拜手稽首，而作是颂曰：

圣皇，丕承骏命诞膺，绍开中兴。六龙御天，握符总权。
三十六年，尺土一民。涵和养醇，如海如春。神器宅中，
付以至公。退养渊冲，揖逊寥寥。惟我熙朝，视古陶姚。
功隆德兼，帝心日严，养以色占龙楼。燕闲问安既还，
喜见天颜。显号重都，玉镂金涂，三腾嵩呼。王春履端，
庆典隆宽。耸尔听观晨光，初霞清跸翠华，肃无敢哗。
“《箫韶》九成，合奏在庭，千官列星。皇帝奉觞，以介鸿庞。
来崇来降，雨露恩深。旷仪自今，万国讴吟，小臣何知。
敢无祝辞，百拜申之。愿圣人寿，八千岁周，为春为秋。
愿圣人寿，垂佑至尊，廓清乾坤。愿圣人寿，至尊躬迎，
玩意神京，南斗之傍。五老昂昂，祥烟寿光。作颂维何，
苍崖可磨，书刊嵯峨。圣寿日跻，兹峰与齐。亿万年兮”